
VILNIAUS SANTARIŠKIŲ KONSULTACINIS-MOKYMO CENTRAS

2018–2022 METŲ STRATEGINIS PLANAS

ĮVADAS

● Mokyklos pristatymas

Gimnazijos statusą turintis Vilniaus Santariškių konsultacinis-mokymo centras (toliau – Centras), įsikūręs Vilniaus pakraštyje, Verkių seniūnijoje, Vaikų ligoninės patalpose. Centro adresas: Santariškių g. 7, LT-08406, Vilnius.

Centras yra Vilniaus savivaldybės švietimo įstaiga. Centro steigėjas – Vilniaus savivaldybės taryba, adresas: Konstitucijos pr. 3, LT-09601, Vilnius.

Centras siekia garantuoti ugdymo tęstinumą Vaikų ligoninėje, Santariškių klinikų Širdies chirurgijos skyriuje ir Reabilitacijos centre.

Centre mokosi mokiniai, atvykę gydytis iš visos Lietuvos. Mokinys yra svarbiausias mokytojo veiklos objektas. Centre mokoma pagal gydymo įstaigų mokyklų ugdymo planus gydomiems vaikams.

Mokykla neorganizuoja egzaminų, neišduoda išsilavinimo pažymėjimų.

Mokinių ugdymą koordinuoja skyrių kuratoriai ir vyr. kuratorius.

● Situacijos analizė
Centre ugdomi Vaikų ligoninėje, Santariškių klinikų Širdies chirurgijos skyriuje ir Reabilitacijos centre gydomi mokiniai. Mokymo forma – pavienis individualus mokymas(is). Mokymo kalbos – lietuvių, lenkų, rusų. Ugdymo programos – priešmokyklinis, pradinis, pagrindinis ir vidurinis ugdymas. Centre mokoma penkias dienas per savaitę. Ilgiau gydomų ligoninėje mokinių žinios, gebėjimai ir įgūdžiai vertinami pažymiais.

Centro mokinių skaičius neapibrėžtas, nes nuolat kinta. Kadangi Centre ugdomi nuolat migruojantys mokiniai, dėl ugdymo specifikos klasės nesudaromos. Mokymo įstaiga neturi fiksuoto mokinių skaičiaus.

2012–2013 m. m. Centre užregistruotas 3351 mokinys;

2013–2014 m. m. 4071 mokinys;

2014–2015 m. m. 4405 mokiniai;

2015–2016 m. m. 4201 mokinys;

2016–2017 m. m. 3950 mokinių.

Mokymo įstaigoje dirba 25 mokytojai (iš jų 5 nepagrindiniame darbe): 1 ekspertas, 5 metodininkai, 17 vyresniųjų mokytojų, 2 mokytojai.

● Strateginės išvados
Centrui būdingos įvairios strategijos. Sukurta lanksti ir prieinama ugdymo sistema sergančiam vaikui lavinti.

Centro veikla planuojama. Sudaromi strateginiai ir metiniai ugdymo planai, metinės veiklos programos. Įgyvendinant 2012–2017 metų strateginį planą, buvo sėkmingai įvykdytos numatytos užduotys.

Centro, kaip netradicinės ugdymo įstaigos, statusas įpareigoja siekti ugdymo tęstinumo, aukštos darbo kokybės ligoninės sąlygomis. Mokymo įstaigoje rūpinamasi mokytojų kvalifikacijos tobulinimu. Mokytojai kvalifikaciją kelia dalyvaudami tarptautiniuose, šalies, miesto ir Centro kvalifikacijos kėlimo renginiuose Švietimo įstatymo ir steigėjo nustatyta tvarka, dalijasi patirtimi su savo mokyklos kolegomis, skatinama kokybiško darbo motyvacija  ir domėjimasis dėstomu dalyku.

Pedagogai įpareigojami parengti individualizuotas mokymo programas, atitinkančias gydomų mokinių poreikius, atsižvelgdami į vaiko fizines ir psichines galias, išeitos mokomosios medžiagos apimtį ir žinių spragas, atsiradusias dėl ligos ar traumos.

Humaniškas Centro mokytojų bendravimas su mokiniais, tarpusavio supratimas garantuoja ugdymo(si) aplinkos saugumą. Pamokose dalykų medžiaga pateikiama individualizuotai ir diferencijuotai integruojant ugdymą, suderinant ugdymo(si) krūvius, dalykų turinio apimtį.

Sukurta bendradarbiavimo su mokiniais, jų tėvais, ligoninės personalu ir dalykų mokytojais sistema.

● Strateginio plano rengimo ir vykdymo stebėsenos darbo grupės sąrašas
Centro strateginį planą rengia Centro direktoriaus 2017 m. kovo 7 d. įsakymu Nr. V-03 sudaryta darbo grupė:

Jadvyga Dautartienė – direktorė, matematikos mokytoja metodininkė;

Agnė Patejūnienė – direktoriaus pavaduotoja ugdymui, biologijos vyresnioji mokytoja;

Irma Vitukynaitė – direktoriaus pavaduotoja ugdymui, anglų kalbos mokytoja metodininkė;

Neringa Gorskienė – direktoriaus pavaduotoja ugdymui, chemijos vyresnioji mokytoja;

Alvyda Ažubalytė – biologijos mokytoja metodininkė;

Aurimas Markevičius – lietuvių kalbos ir literatūros mokytojas metodininkas;

Milda Ona Armonienė – lietuvių kalbos ir literatūros mokytoja.

1. MOKYKLOS STRATEGIJA

1. 1. Vizija

Centras – ligoninės trikalbė valstybinė ugdymo įstaiga, sudaranti visavertes sąlygas tęsti ir gauti kokybišką mokymą(si) dėl chroniškų ligų, traumų ir ūminių susirgimų tradicinės mokyklos negalintiems lankyti mokiniams, gydomiems ligoninėje. Centras – atvira mokymo ir konsultavimo įstaiga, prieinama ir mokinių slaugytojams: tėvams ar globėjams, kitiems šeimos nariams. gimtuose miestuose ir rajonuose likusiems mokytojams, siekiantiems stiprinti sergančio vaiko motyvaciją mokytis, padėti įveikti laikinus negalavimus ar susigyventi su neįgalumu.

1. 2. Misija

Centro pedagogai, atsižvelgdami į mokinių sveikatos būklę ir medikų rekomendacijas, siekia padėti ligoninės ugdytiniams, kad jie ne tik nepajustų ugdymo(si) spragų, bet ir subrandintų žinias ir įgūdžius, kultūrines ir socialines kompetencijas, kurios, pasveikus ar gydantis toliau, padėtų jiems suvokti dinamiškai besikeičiantį pasaulį ir visuomenę, leistų tapti savarankiškiems ir atsakingiems žmonėms, gebantiems mokytis visą gyvenimą.

Misijos įgyvendinimas

Dabartinę mokyklos misiją Centras vykdo sėkmingai:

Vaikų ligoninėje gydomiems mokiniams teikiamas kokybiškas ugdymas;

mokiniai ugdomi atnaujinant ugdymo turinį, atitinkantį jų poreikius, galimybes, siekius, gebėjimus ir sveikatos būklę;

tenkinami mokinių saviraiškos poreikiai, ugdoma dorovė, jų tautinis ir patriotinis sąmoningumas;

didelis dėmesys skiriamas mokinių mokymosi motyvacijos ugdymo procese stiprinimui.

1. 3. Prioritetai

1. Mokinių ugdymo(si) tęstinumas ligoninės mokykloje.

2. Tinkamos emocinės atmosferos pamokoje kūrimas.

3. Bendravimo ir bendradarbiavimo plėtojimas.

4. Projektinės veiklos organizavimas.

5. Centro materialinės bazės gerinimas, tikslingas turimų išteklių panaudojimas.

2. STRATEGINIAI TIKSLAI

Ugdymo programos
Priešmokyklinio, pradinio, pagrindinio ir vidurinio ugdymo programos Vaikų ligoninėje gydomiems Centro mokiniams vykdomos pagal gydymo įstaigų mokyklų ugdymo planus. Ligoninėje sergančių mokinių mokomiesiems dalykams skiriamas mažesnis pamokų skaičius, todėl Centro mokytojai dirba pagal pačių parengtas individualizuotas savo dalyko programas, pritaikytas sergančių vaikų mokymui.

Švietimo strateginis prioritetas
Pozityvios aplinkos, skatinančios mokymosi motyvaciją ir pateisinančios mokinių lūkesčius, kūrimas.

TIKSLAI IR UŽDAVINIAI

1 tikslas: tobulinti ugdymo proceso vadybą.
	Uždaviniai
	Įgyvendinimo priemonės
	Terminai
	Kaštai
	Atsakingi vykdytojai
	Tikslo įgyven​dinimo vertinimo kriterijai

	1
	2
	3
	4
	5
	6

	1. Įsivertinti Centro 2013–2017 metų pedagoginės metodinės veiklos pasiekimus.
	1. Atliktas įsivertinimo anketavimas.

2. Išanalizuotos anketos ir aptarti Centro veiklos pasiekimų rezultatai, išskirtos šios veiklos stipriosios ir silpnosios pusės.

3. Remiantis gautais rezultatais, pedagogų tarybos posėdyje apibendrinta pozityvioji Centro veikla ir numatytos priemonės nepakankamiems veiklos aspektams stiprinti.
	iki 2017‑05


	
	Direktorius, komisija

Direktoriaus pavaduotojas, komisija,

Direktoriaus pavaduotojas
	Bus patvirtintos Centro ugdymo strategijos, tobulės mokymo įstaigos organizavimo valdymo struktūra. Gerės ugdymo kokybė.

	2. Remiantis analize, numatyti Centro veiklos strategiją 2018–2022 metams.
	1. Parengtas ir pristatytas 2018–2022 metų Centro strateginis planas.

2. Parengtas Centro ugdymo planas.

3. Parengtas ir pristatytas Centro veiklos planas.

4. Kitų ugdymo proceso planavimo dokumentų rengimas, pristatymas ir vykdymas:

● Centro tarybos veiklos planas;

● Direkcinės tarybos veiklos planas;

● Metodinės tarybos veiklos planas;

● Vaiko gerovės komisijos veiklos planas;

● Popamokinės veiklos planas.
	iki 2018 m.

kasmet

kasmet

rugsėjo mėn.
	
	
	

	3. Garantuoti Centro pedagogų atestaciją.
	1. Numatytas pedagogų atestacijos planas.

2. Parengti atestavimo dokumentai.
	kasmet

kasmet
	
	Direktorius, atestacinės komisijos pirmininkas
	


2 tikslas: garantuoti nepertraukiamą ir kokybišką ugdymo procesą atsižvelgiant į mokinių mokymosi galimybes ir lūkesčius.
	Uždaviniai
	Įgyvendinimo priemonės
	Terminai
	Kaštai
	Atsakingi vykdytojai
	Tikslo įgyven​dinimo vertinimo kriterijai

	1
	2
	3
	4
	5
	6

	1. Garantuoti ugdymo turinio integralumą plėtojant mokinių bendrąsias kompetencijas.
	1. Parengtos integruoto mokymo(si) programos, pritaikytos Centro veiklos specifikai.

2. Organizuoti integruotą mokymą(si) plėtojant mokinių bendrąsias kompetencijas.

3. Vykdyti metodinę veiklą, padedančią gerinti integruoto mokymo(si) kokybę.
	nuolat
	
	Pavaduotojas neformaliajam ugdymui
	Gerės integruoto mokymo(si) kokybė.

	2. Numatyti mokymo(si) metodus ir savarankiško mokymo(si) formas ugdymo kokybei gerinti.
	Inovatyviosios individualizuoto mokymo(si) metodinės patirties, taikant efektyvius mokymo(si) metodus, sklaida. Planuojami metodiniai seminarai:

● „Šiuolaikinės pamokos-konsultacijos efektyvinimas taikant inovatyvius individualizuoto mokymo(si) metodus“;

● „Savarankiško mokymo(si) formų paieška orientuojantis į vaiko galimybes ir lūkesčius“.
	kasmet
	
	Centro tarybos pirmininkas ir metodinės veiklos organizatorius
	Gerės ugdymo kokybė.


3 tikslas: pozityvios emocinės aplinkos kūrimas stiprinant bendravimu ir bendradarbiavimu grįstus Centro bendruomenės santykius.
	Uždaviniai
	Įgyvendinimo priemonės
	Terminai
	Kaštai
	Atsakingi vykdytojai
	Tikslo įgyven​dinimo vertinimo kriterijai

	1
	2
	3
	4
	5
	6

	1. Išsiaiškinti mokinių lūkesčius ir jų mokymo(si) motyvaciją.
	Mokinių apklausa siekiant išsiaiškinti jų lūkesčius ir mokymosi motyvaciją.
	kasmet
	
	Skyrių kuratoriai
	Gerės mokymo(si) kokybė.

	2. Įgyvendinti motyvuojantį mokymuisi vertinimą.
	1. Parengti vertinimo mokymui(si) ir mokinių įsivertinimo kriterijus.

2. Pamokose taikyti parengtus kriterijus.

3. Metodinėse grupėse aptarti vertinimo mokymui(si) ir mokinių įsivertinimo kriterijų taikymą.
	kasmet

nuolat

kasmet
	
	Direktoriaus pavaduotojai

Visi mokytojai

Metodinių grupių pirmininkai
	Gerės mokymo(si) kokybė.

Gerės mokymo(si) kokybė.

Gerės mokymo(si) kokybė.

	3. Apibendrinti rezultatus.
	Apibendrintus rezultatus pristatyti mokyklos bendruomenei.
	kiekvienų mokslo metų pabaigoje
	
	Direktoriaus pavaduotojas ugdymui
	Gerės mokymo(si) kokybė.


4 tikslas: plėtoti mokinių kultūrines kompetencijas bendrųjų kompetencijų ugdymo kontekste.
	Uždaviniai
	Įgyvendinimo priemonės
	Terminai
	Kaštai
	Atsakingi vykdytojai
	Tikslo įgyven​dinimo vertinimo kriterijai

	1
	2
	3
	4
	5
	6

	1. Ugdyti mokinių vertybines nuostatas.
	Integruotos mokymo(si) programos.
	nuolat
	
	Visi mokytojai
	Gerės mokymo(si) kokybė, prasiplės mokinių kultūrinis akiratis.

	2. Organizuoti neformalų ugdymą kultūrinei kompetencijai plėtoti.
	Vykdyti neformalaus ugdymo renginius:

● projektinę veiklą;

● parodas;

● konkursus;

● kitą edukacinę veiklą.
	kasmet
	
	Direktoriaus pavaduotojas neformaliam ugdymui.
	Mokiniai praplės kultūrinę kompetenciją.


5 tikslas: tobulinti turto vadybą, racionaliai naudoti išteklius.
	Uždaviniai
	Įgyvendinimo priemonės
	Terminai
	Kaštai
	Atsakingi vykdytojai
	Tikslo įgyven​dinimo vertinimo kriterijai

	1
	2
	3
	4
	5
	6

	1. Gausinti ugdymo procesui reikalingus išteklius, turtinti materialinę mokymo(si) įstaigos bazę pagal finansines galimybes.
	1. Ugdymo procesui reikalingų modernių mokymo priemonių ir inventoriaus įsigijimas pagal finansines galimybes.

2. Konsultacijos su Vaikų ligoninės administracija dėl papildomų patalpų direktoriaus pavaduotojui.

3. Centro inventoriaus ir techninės įrangos apskaita ir patikra.

4. Centro bibliotekos aprūpinimas reikalingais naujausiais vadovėliais ir kita literatūra.
	kasmet

2018 m.

kasmet

kasmet
	
	Direktorius

Direktorius

Direktorius

Direktorius
	Gerės mokymo(si) kokybė.

	2. Valdyti Centro finansinius išteklius, racionaliai juos naudoti ir informuoti Centro bendruomenę apie mokymo įstaigos finansinę būklę.
	1. Planuoti kartu su Biudžetine įstaiga „Biudžetinių įstaigų buhalterinė apskaita“ ir Centro gaunamas Lietuvos Respublikos valstybinio biudžeto lėšas ir jų panaudojimą.

2. Materialinių išteklių apskaita, reguliarus darbuotojų informavimas apie išteklių panaudojimą.
	2018–2022 m.

2018–2022 m.
	
	Direktorius

Direktorius
	Bus kuriama patraukli, informatyvi edukacinė aplinka. Mokyklos bendruomenė žinos finansinę situaciją, gerės mikroklimatas.


3. STRATEGINIO PLANO PRIEDAI

3. 1. Išorinė analizė (PESTE matrica).
Išnagrinėjus bendras švietimo tendencijas pasaulyje, Europoje ir Lietuvoje ir įvertinus šalies politinius, ekonominius ir sociokultūrinius bei technologinius lokalios ir regioninės aplinkos veiksnius, atlikta mokyklos išorinė analizė (PESTE matrica).

	
	Aplinka
	

	Veiksniai
	Savivaldybė
	Seniūnija

	1
	2
	3

	Politiniai-teisiniai
	Galimybės:

1. Iki 2022 metų bus sėkmingai įvykdytas mokyklos strateginis planas.

2. Dirbant pagal atnaujintas Bendrąsias ugdymo programas, ugdymo turinį siejant su šiuolaikinėmis asmens kompetencijomis, bus kuriamos mokyklos raidos strategijos.
	Galimybės:

1. Centras toliau bendradarbiauja su Verkių seniūnija.

2. Bus organizuojami bendri renginiai.

	
	Grėsmės:

Kultūrinių vertybių silpnėjimas, socialinės atskirties didėjimas, migracija turi neigiamos įtakos sergančių vaikų ugdymui.
	

	Ekonominiai
	Galimybės:

1. Dalyvavimas vietiniuose ir tarptautiniuose projektuose suteiks patirties ugdant sergančius vaikus. Tikėtina ir materialinė parama.

2. Ateityje didėjant švietimo finansavimui pagerės mokyklos aprūpinimas mokymo priemonėmis.
	Galimybės:

Verkių seniūnija aprūpins priemonėmis bendriems renginiams organizuoti.

	
	Grėsmės:

Nepaisant gerėjančios šalies ekonominės padėties, išlieka Lietuvos Respublikos valdžios institucijų abejingas požiūris į sergančių vaikų ugdymą stacionariose gydymo įstaigose.
	

	Socialiniai-demografiniai
	Galimybės:

1. Pagalbos teikimas socialiai remtiniems ligoninėje besigydantiems vaikams.

2. Gerėjant Lietuvos Respublikos ekonomikai, mažės socialinė atskirtis.
	Galimybės:

Aktyvesnis dalyvavimas centro veikloje teikiant socialinę pagalbą.

	
	Grėsmės:

1. Tėvų migracija neigiamai veikia mokinių psichinę sveikatą ir mokslo pasiekimus.

2. Sutrumpėjus vaikų gydymosi ligoninėje trukmei, gali pablogėti ugdymo kokybė.
	

	Technologiniai
	Galimybės:

1. Tobulės kompiuterinis darbuotojų raštingumas.

2. Informacinių technologijų plėtra turės teigiamos įtakos ugdymo kokybei.

3. Informacinės technologijos sudarys prielaidas mokytis visą gyvenimą.
	

	
	Grėsmės:

Trūksta modernių mokymo priemonių, kai kurių dalykų mokomųjų programų.
	

	Edukaciniai
	Galimybės:

1. Padidėjus finansavimui, atsirastų galimybė pagerinti švietimo prieinamumą ligoninėje gydomiems mokiniams.

2. Padidėjus finansavimui, atsiras galimybė plėtoti neformalų ugdymą.
	Galimybės:

Bendri edukaciniai, kultūriniai renginiai.

	
	Grėsmės:

1. Skirtingas atvykusių gydytis mokinių žinių ir gebėjimų lygis.

2. Dėl mokinių sveikatos, sunkiau įgyvendinti dalykų ugdymo programas.
	


3. 2. Vidaus audito išvados.
2012–2017 metais Centro mokinių ugdymo procese svarbiausias dėmesys buvo skiriamas priešmokyklinio, pradinio, pagrindinio ir vidurinio ugdymo tęstinumui, pamokinės veiklos efektyvinimui, bendravimo ir bendradarbiavimo plėtojimui, projektinės veiklos organizavimui, Centro materialinės bazės gerinimui. Atnaujintas ugdymo turinys siejamas su vaikų protinio lavinimo, dorinio auklėjimo, kūrybinės saviraiškos tikslų įgyvendinimu, sergančių mokinių gebėjimo savarankiškai ir produktyviai dirbti, įgūdžių stiprinimu, mokinių dalykinių ir bendrųjų kompetencijų ugdymu, dabarties moralinių ir pilietinių nuostatų formavimu. 2015–2016 m. m. Centras pradėjo dirbti kaip gimnazija. 2013–2014 m. m. pradėti mokyti prie Vaikų ligoninės naujai prijungto Vaiko raidos centro Krizių intervencijos skyriaus mokiniai.

Centro pedagogai nuolat siekia geriau pažinti ligoninėje gydomus mokinius, išsiaiškinti jų mokymosi galimybes, lygį, atsilikimą nuo dalyko programos. Pedagogai sėkmingai derina pamokas su gydymo(si) režimu, daug dėmesio skiria mokinių pažinimui ir palankios darbui psichologinės atmosferos kūrimui.

2016 metais Centro biblioteka persikėlė į naujas patalpas, atnaujino knygų bazę.

Sudarytos sąlygos mokytojų kvalifikacijai kelti. Lietuvių kalbos mokytojas Aurimas Markevičius įgijo mokytojo metodininko kvalifikacinę kategoriją, mokytojas Artūras Dautartas įgijo Ekonomikos vyresniojo mokytojo kvalifikacinę kategoriją.

Parengta ir akredituota kvalifikacijos tobulinimo programa pedagogams „Mokinių socialinių ir emocinių kompetencijų ugdymas“.

Pedagogai kėlė kvalifikaciją Ugdymo plėtotės centro, Vilniaus miesto savivaldybės ir kitų institucijų organizuojamose konferencijose, seminaruose ir kituose renginiuose.

Centro mokytojai dalyvavo HOPE (Europos ligoninių mokyklų asociacijos) veikloje.

Talkinant mokytojams, mokiniai dalyvavo projektinėje veikloje: sėkmingai užbaigta ir puikiai įvertinta projekto „T klasė“ veikla, vykdomas projektas stalo žaidimas „Pilietiškumo ugdymas Lietuvoje“, tarptautinis projektas „Jaunimas pasaulio paveldo kelyje“, etnokultūrinis projektas „Tautos dvasios beieškant“. Dalyvauta Lietuvos mokinių neformaliojo švietimo projektuose: „Atmintis. Lietuvos kariuomenės vėliavos“, „Sausio 13‑oji. Žuvusieji“. Pradėtas ES Erasmus+ projektas „Vaivorykštė“.

Organizuotos parodos, konkursai. Pradinių klasių mokiniai dalyvavo respublikinėje kūrybinių darbų parodoje „Kalėdų angelai“. Lietuvos Respublikos Seime surengta vaikų piešinių paroda „Laisva kaip paukštis mūsų Lietuva brangi“. Parodos dalyviams surengta ekskursija po Lietuvos Respublikos Seimą ir pamoka apie Europos Sąjungą. Vaikų ligoninėje organizuota respublikinė pradinių klasių mokinių dailės ir technologijų kūrybinių darbų paroda „Riedėkit, margučiai“. Vaikų ligoninėje organizuotas respublikinis rašinių konkursas „Kuriu pasaką sergančiam draugui“, parengta atrinktų geriausių pasakų knyga, organizuotas baigiamasis renginys. Etikos mokytoja parengė mokinę respublikiniam rašinių konkursui „Ką jums reiškia teatras?“ Ši mokinė gavo apdovanojimą.

Vaikų ligoninėje gydomi mokiniai įtraukiami į nepamokinę veiklą, dalyvauja renginiuose: Rugsėjo 1‑osios šventėje, rudens gėrybių šventėje, Europos kalbų dienoje, Valstybės pažinimo centro organizuotuose „Proto mūšiuose“, Menų gildijos organizuojamos meno terapijos veikloje, saugaus eismo savaitėje, Kaziuko mugėje ir kt.

Organizuojami susitikimai su iškiliais žmonėmis: 2014 metų tolerancijos žmogumi, svetainės www.bernardinai.lt vyriausiuoju redaktoriumi Donatu Pusliu, JAV ambasados kultūros atašė ir JAV NATO kariūnais, Lenkų instituto direktoriumi, Vilniaus universiteto dėstytojais ir Seimo nariais.

Centras bendradarbiauja su Vilniaus miesto šachmatų klubu. Organizuotas šachmatų turnyras.

Centro mokytojai dalyvauja kasmetinėje miesto tvarkymosi akcijoje-talkoje „Darom“.

Bendradarbiaujama su Vaikų ligoninės psichologais, gydytojais. Reguliariai organizuojami susitikimai su Onkohematologijos, Vaiko raidos centro Vaikų ir paauglių krizių intrvencijos skyrių psichologais. Aptariami aktualūs klausimai, sprendžiamos iškilusios problemos, diskutuojama.

Palaikomi ryšiai su kitomis Lietuvos mokyklomis ir kito pobūdžio įstaigomis.

Kasmet atliekamas vidaus auditas, analizuojami pasiekimai ir darbo trūkumai. Veiklos įsivertinimo rezultatai naudojami sudarant darbo planus, ieškoma būdų ugdymo procesui tobulinti.

● Didžiausios problemos, su kuriomis susidūrė mokykla.
1. Nepakankamai pritaikyta mokymui(si) aplinka ir riboti materialiniai ištekliai:

a) trūksta naujausių mokymo(si) priemonių – vadovėlių, metodinės medžiagos individualiam darbui, priemonių darbui su specialiųjų poreikių turinčiais mokiniais, metodinės literatūros mokytojams;

b) nepakankamos galimybės naudotis informacinėmis technologijomis.

2. Nepakankamos sąlygos pozityvios emocinės mokymo(si) aplinkos kūrimui.

3. Tobulintina mokinių vertinimo mokymuisi sistema, nepakankamas mokinių įsivertinimo taikymas ugdymo procese.

4. Besigydančių mokinių mokymosi motyvacijos kėlimas, nepakankamas pedagogų psichologinis pasirengimas.

VIDINĖ ANALIZĖ

	Kriterijus
	Stipriosios pusės
	Silpnosios pusės

	1
	2
	3

	Mokyklos kultūra
	1. Mokyklos kaip organizacijos pažangos siekis.

2. Partnerystė su kitomis institucijomis.
	1. Emocinė aplinka sveikatos stiprinimui.

2. Skirtingos kultūrinės kompetencijos.

	Ugdymas
	1. Mokytojo ir mokinio dialogas.

2. Mokymosi veiklos individualizavimas.

3. Mokytojų kompetencija.

4. Neformalus ugdymas.
	1. Mokėjimas mokytis.

2. Vertinimas, keliantis mokymosi motyvaciją.

3. Mokymasis bendradarbiaujant.

	Pasiekimai
	1. Mokinių pažanga mokantis individualiai.

2. Mokinių kūrybinės saviraiškos plėtotė.
	1. Mokymo(si) efektyvumas dėl mokinių sveikatos būklės ir dažnos jų kaitos.

2. Tolesnio mokymosi sėkmė.

	Pagalba mokiniams
	1. Pagalba mokantis.

2. Psichologinė pagalba.
	1. Profesinis informavimas ir konsultavimas.

2. Mokinių įsivertinimas.

	Mokyklos strateginis valdymas
	1. Planavimo procedūros.

2. Dėmesys personalui.

3. Mokyklos vizija, misija ir tikslai.
	1. Patalpų trūkumas ir pritaikymas ugdymui.

2. Materialinių išteklių trūkumas.


SSGG analizės suvestinė
	STIPRIOSIOS MOKYKLOS PUSĖS
	SILPNOSIOS MOKYKLOS PUSĖS

	● aukšta mokytojų kvalifikacija;

● ugdymo proceso tęstinumas;

● mokinių mokymosi poreikių tenkinimas mokant individualiai;

● projektinė veikla;

● įsivertinimo rezultatų taikymas;

● mokyklos vaidmuo vietos bendruomenėje;

● partnerystė su kitomis institucijomis.
	● silpna materialinė bazė;

● patalpų trūkumas ugdymui;

● mokymo priemonių trūkumas;

● atvykusių mokinių žinių lygio nustatymas;

● mokinių savęs įsivertinimas pamokoje.

	MOKYKLOS GALIMYBĖS
	MOKYKLAI KYLANČIOS GRĖSMĖS

	● darbo tvarka ir taisyklės;

● mokytojų ir vadovų kvalifikacijos tobulinimas;

● mokymosi rezultatai, orientuoti į bendrųjų kompetencijų ugdymą;

● pamokos organizavimo tobulinimas;

● mokinių emocinė sveikata;

● saugios ir patrauklios mokymo(si) aplinkos kūrimas.
	● trumpėjantis gydymo ligoninėje laikas;

● finansinių išteklių ribojimas;

● dažna mokinių kaita;

● mokymosi problemos dėl sveikatos būklės.


Centro 2018–2022 metų strateginio plano rengimo šaltiniai:

Centro 2013–2017 metų veiklos ataskaitos vidaus audito rezultatai, mokyklos savęs įsivertinimo anketa, Mokytojų tarybos posėdžių, pasitarimų protokolai, metodinių grupių darbo ataskaitos, individualūs pokalbiai su bendruomenės nariais.

